Document ID: 32014R0365

IZVEDBENA UREDBA KOMISIJE (EU) št. 365/2014
z dne 7. aprila 2014
o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
ob upoštevanju naslednjega:
(1)
Uredba (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura), ki je del Priloge I k tej uredbi.
(2)
Zaradi pravne varnosti je treba pojasniti področje uporabe kombinirane nomenklature v zvezi s tarifnima podštevilkama 0408 11 in 0408 19, ki zajemata „jajčne rumenjake“.
(3)
Izraz „kako drugače konzervirana“ v tarifni številki 0408 za namene tarifnih podštevilk 0408 11 in 0408 19 zajema uporabo omejenih količin soli ali kemikalij za konzerviranje, če sol ali kemikalije ne vplivajo na značaj navedenih proizvodov. Uporabljena količina soli in kemikalij ne sme biti višja od količine, ki je potrebna za konzerviranje proizvodov, ob upoštevanju splošno uporabljenih načinov proizvodnje za proizvode iz tarifnih podštevilk 0408 11 in 0408 19. Načeloma količina soli do 12 mas. % ali manjše količine drugih konzervansov ne spremenijo značaja jajčnih rumenjakov in so sprejemljive v tarifnih podštevilkah 0408 11 in 0408 19.
(4)
Zato je treba dodati novo dodatno opombo v Poglavje 4 drugega dela kombinirane nomenklature, da se zagotovi njena enotna razlaga po vsej Uniji.
(5)
Prilogo I k Uredbi (EGS) št. 2658/87 je zato treba ustrezno spremeniti.
(6)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
V poglavju 4 drugega dela kombinirane nomenklature, določene v Prilogi I k Uredbi (EGS) št. 2658/87, se doda naslednja dodatna opomba:
„2.
Za namene tarifnih podštevilk 0408 11 in 0408 19 se uporablja naslednje:
Izraz ‚kako drugače konzervirana‘ se uporablja tudi za jajčne rumenjake ki vsebujejo omejeno količino soli (na splošno v količini do približno 12 mas. %) ali manjšo količino dodanih kemikalij za konzerviranje, če sta izpolnjena oba spodnja pogoja:
(i)
da proizvodi ohranijo značaj jajčnih rumenjakov iz tarifnih podštevilk 0408 11 in 0408 19;
(ii)
da uporabljena količina soli in kemikalij ne sme biti višja od količine, potrebne za konzerviranje.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. aprila 2014

Labels: 3
1
17
14